section_heading: Igra
paragraph_text: Primarni svijet u igri je Sunset Valley (u konzolnoj verziji glavni svijet je Moonlight Bay), dok se dodatni svijet pod nazivom Riverview može dobiti besplatno. Svi dosadašnji paketi proširenja (osim Generations i Seasons) uključuju svijet, a dodatni svjetovi mogu se kupiti u The Sims 3 Store koristeći SimPoints. Uz to, Sunset Valley i neki od dostupnih drugih svjetova imaju određeni stupanj povezanosti s pričom koju su postavili The Sims i The Sims 2. Nekoliko unaprijed izrađenih likova iz drugih Sims igara pojavljuju se širom svijeta, mnogi od njih u mlađem obliku.